RO Jurnalul Oficial al Uniunii Europene C 199/18

Aviz privind măsurile antidumping și compensatorii în vigoare aplicabile importurilor în Uniune de module fotovoltaice pe bază de siliciu cristalin și de componente cheie ale acestora (și anume celule) originare din Republica Populară Chineză: schimbarea denumirii unei societăți supuse nivelului taxei corespunzător societăților cooperante neeșantionate

(2018/C 199/09)

Importurile de module fotovoltaice pe bază de siliciu cristalin și de componente cheie ale acestora (și anume celule) originare din Republica Populară Chineză sunt supuse unei taxe antidumping și unei taxe compensatorii definitive instituite prin Regulamentele de punere în aplicare (UE) 2017/367 (1) și (UE) 2017/366 (2) ale Comisiei, astfel cum au fost modificate prin Regulamentul de punere în aplicare (UE) 2017/1570 al Comisiei (3).

Trei societăți situate în Republica Populară Chineză, ale căror exporturi în Uniune de module fotovoltaice pe bază de siliciu cristalin și de componente cheie ale acestora sunt supuse nivelului taxei antidumping corespunzător societăților cooperante neeșantionate de 36,2 %, precum și taxei compensatorii de 6,4 %, au informat Comisia că și-au schimbat denumirea, conform celor menționate mai jos.

Societățile au solicitat Comisiei să confirme că schimbarea denumirii nu afectează dreptul societății de a beneficia de nivelul taxei aplicat societății sub denumirea sa anterioară.

Comisia a examinat informațiile furnizate și a concluzionat că schimbarea denumirii nu afectează în niciun fel constatările din Regulamentele de punere în aplicare (UE) 2017/367 și (UE) 2017/366, astfel cum au fost modificate prin Regulamentul de punere în aplicare 2017/1570.

Prin urmare, trimiterile din anexa 1 la Regulamentul de punere în aplicare (UE) 2017/366, din anexa I la Regulamentul (UE) 2017/367 și din anexa la Regulamentul de punere în aplicare (UE) 2017/1570 la:

Zhongli Talesun Solar Co. Ltd B922

se interpretează ca trimitere la:

Suzhou Talesun Solar Technologies Co., Ltd B922

Codul adițional TARIC B922, atribuit anterior societății Zhongli Talesun Solar Co. Ltd se aplică Suzhou Talesun Solar Technologies Co., Ltd.

Trimiterile din anexa 1 la Regulamentul de punere în aplicare (UE) 2017/366, din anexa I la Regulamentul (UE) 2017/367 și din anexa la Regulamentul de punere în aplicare (UE) 2017/1570 la:

Wuxi LONGi Silicon Materials Co. Ltd Xi’an LONGi Silicon Materials Corp. B897

se interpretează ca trimitere la:

Wuxi LONGi Silicon Materials Co. Ltd LONGi Green Energy Technology Co., Ltd B897

Codul adițional TARIC B897, atribuit anterior societății Xi’an LONGi Silicon Materials Corp., precum și Wuxi LONGi Silicon Materials Co. Ltd se aplică LONGi Green Energy Technology Co., Ltd precum și Wuxi LONGi Silicon Materials Co. Ltd.

Trimiterile din anexa 1 la Regulamentul de punere în aplicare (UE) 2017/366, din anexa I la Regulamentul (UE) 2017/367 și din anexa la Regulamentul de punere în aplicare (UE) 2017/1570 la:

LERRI Solar Technology (Zhejiang) Co. Ltd B898

se interpretează ca trimitere la:

LONGi Solar Technology(Zhejiang)Co., Ltd B898

Codul adițional TARIC B898, atribuit anterior societății LERRI Solar Technology (Zhejiang) Co. Ltd se aplică LONGi Solar Technology(Zhejiang)Co., Ltd.

(1) JO L 56, 3.3.2017, p. 131.

(2) JO L 56, 3.3.2017, p. 1.

(3) JO L 238, 16.9.2017, p. 22.